**Ն Ա Խ Ա Գ Ի Ծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**  հուլիսի 2022 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԹՎՈՎ**

**19 (ՏԱՍՆԻՆԸ) ՀԱՄԱՏԻՐՈՒԹՅՈՒՆՆԵՐԻՆ ՍՈՒԲՍԻԴԻԱ ՀԱՏԿԱՑՆԵԼՈՒ ՄԱՍԻՆ**

Հայաստանի Հանրապետության Շիրակի մարզի Գյումրի համայնքի թվով 19 (տասնինը) համատիրությունների նախագահ-կառավարիչներ դիմել են Գյումրի համայնքի ղեկավարին՝ իրենց համատիրությունների կողմից սպասարկվող թվով 380 (երեք հարյուր ութսուն) բազմաբնակարան շենքերի տանիքների, մուտքերի դռների նորերով փոխարինման, պատուհանների, կոյուղագծերի և տանիքների ջրահեռացման համակարգերի վերանորոգման համար սուբսիդիա ստանալու խնդրանքով:

Հաշվի առնելով վերոգրյալը, ղեկավարվելով ‹‹Տեղական ինքնակառավարման մասին›› օրենքի 10-րդ հոդվածի 11-րդ մասի, 18-րդ հոդվածի 1-ին մասի 42-րդ կետի դրույթներով, Հայաստանի Հանրապետության Շիրակի մարզի Գյումրի համայնքի ավագանու 2017 թվականի նոյեմբերի 06-ի N 119-Ն որոշման 1-ին կետով հաստատված կարգի 4-րդ կետի ենթակետի «դ» պարբերությունով և հիմք ընդունելով համատիրությունների նախագահ-կառավարիչների համայնքի ղեկավարին ուղղված գրությունները՝ **Գյումրի համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի թվով 19 (տասնինը) համատիրություններին հատկացնել սուբսիդիա՝ 16.000.000 (տասնվեց միլիոն) Հայաստանի Հանրապետության դրամի չափով, իրենց կողմից սպասարկվող բազմաբնակարան շենքերի տանիքների, մուտքերի դռների նորերով փոխարինման, պատուհանների, կոյուղագծերի և տանիքների ջրահեռացման համակարգերի վերանորոգման նպատակով՝ համաձայն հավելվածի:
2. Հանձնարարել ֆինանսատնտեսագիտական բաժնի պետ-գլխավոր ֆինանսիստին՝ սույն որոշման 1-ին կետում նշված գումարի հատկացումը կատարել Գյումրի համայնքի 2022 թվականի բյուջեի 6/6/1 գործառական դասակարգման (4521) ‹‹Սուբսիդիաներ ոչ պետական ոչ ֆինանսական կազմակերպություններին›› տնտեսագիտական դասակարգման հոդվածից՝ օրենքով սահմանված կարգով:

**3**. Սույն որոշումն ուժի մեջ է մտնում Գյումրի համայնքի թվով 19 (տասնինը) համատիրությունների նախագահ-կառավարիչներին պատշաճ իրազեկման օրվան հաջորդող օրվանից:

**Ա.ՊԱՊԻԿՅԱՆ**

**Կ.ԲԱԴԱԼՅԱՆ**

**Ա.ՉԱԽՈՅԱՆ**

**Մ.ՄԿՐՏՉՅԱՆ**

**Գ.ԳՐԻԳՈՐՅԱՆ**

Կատարող՝ Մ.Դավթյան

**Հավելված**

Հայաստանի Հանրապետության

Շիրակի մարզի Գյումրի

համայնքի ավագանու

2022 թվականի

հուլիսի -ի

N -Ա որոշման

ՑՈՒՑԱԿ

Բազմաբնակարան շենքերի կտուրների մասնակի վերանորոգման, մուտքերի վերանորոգման, մուտքերի դռների նորերով փոխարինման, տանիքների ջրահեռացման համակարգերի արդիականացման աշխատանքներ կատարելու նպատակով սուբսիդիա հատկացվող

Գյումրի համայնքի թվով 19 (տասնինը) համատիրությունների

|  |  |  |
| --- | --- | --- |
| **Հ/Հ** | **Համատիրության անվանումը** | **Սուբսիդիայի չափը**  **(ՀՀ դրամ)** |
|  | «Գյումրի Կենտրոն» | 4 050 000 |
|  | «Երևանյան 157» | 1 000 000 |
|  | «Նոր Անի» | 1 400 000 |
|  | «Բարեկամություն» | 800 000 |
|  | «Գարուն» | 1 000 000 |
|  | «Վել-Մանո» | 400 000 |
|  | «Կարին» | 700 000 |
|  | «Բարձրաբերդ» | 1 400 000 |
|  | «Մուշ» | 1 000 000 |
|  | «Պրոգրես» | 600 000 |
|  | «Միասնություն» | 300 000 |
|  | «Ղանդիլյան» | 600 000 |
|  | «Լուսաստղ» | 200 000 |
|  | «Ավրորա» | 300 000 |
|  | «Ախ Թամար» | 600 000 |
|  | «Երազանք» | 250 000 |
|  | «Արատտա» | 200 000 |
|  | «Հույս» | 700 000 |
|  | «Երազ» | 500 000 |
| **Ընդամենը** | | **16 000 000** |

ՀԱՄԱՅՆՔԻ ԱՆՇԱՐԺ ԳՈՒՅՔԻ ԿԱՌԱՎԱՐՄԱՆ

ԲԱԺՆԻ ՊԵՏԻ Ժ/Պ Գ.ԳՐԻԳՈՐՅԱՆ

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԹՎՈՎ 19 (ՏԱՍՆԻՆԸ) ՀԱՄԱՏԻՐՈՒԹՅՈՒՆՆԵՐԻՆ ՍՈՒԲՍԻԴԻԱ ՀԱՏԿԱՑՆԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ**

Գյումրի համայնքի մի շարք բազմաբնակարան շենքերի տանիքները, մուտքերը, դռները պատուհանները, կոյուղագծերը և տանիքների ջրահեռացման համակարգերը գտնվում են խիստ անմխիթար վիճակում և ունեն վերանորոգման կարիք:

Հայաստանի Հանրապետության Շիրակի մարզի Գյումրի համայնքի թվով 19 (տասնինը) համատիրություններին սուբսիդիա հատկացնելու մասին որոշման ընդունումը պայմանավորված է նշված խնդիրները լուծելու նպատակով ֆինանսական միջոցներ հատկացնելու անհրաժեշտությամբ:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԹՎՈՎ 19 (ՏԱՍՆԻՆԸ) ՀԱՄԱՏԻՐՈՒԹՅՈՒՆՆԵՐԻՆ ՍՈՒԲՍԻԴԻԱ ՀԱՏԿԱՑՆԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Հայաստանի Հանրապետության Շիրակի մարզի Գյումրի համայնքի թվով 19 (տասինը) համատիրություններին սուբսիդիա հատկացնելու մասին որոշման ընդունմամբ Գյումրի համայնքի 2022 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: